ΓΡΑΠΤΗ ΕΡΩΤΗΣΗ E-4127/00

υποβολή: Cristiana Muscardini (UEN) προς την Επιτροπή

(11 Ιανουαρίου 2001)

Θέμα: Ανάκτηση της ανταγωνιστικότητας ορισμένων ορεινών ζωνών

Όπως είναι γνωστό, το άρθρο 88, παράγραφος 3 της Συνθήκης για την Ευρωπαϊκή Ένωση ορίζει ότι η Επιτροπή ενημερώνεται εγκαίρως περί των σχεδίων που αποβλέπουν να θεσπίσουν ή να τροποποιήσουν τις ενισχύσεις,

ώστε να δύναται ναποβάλει τις παρατηρήσεις της. Ο σκοπός είναι να εξακριβωθεί κατά πόσον ένα σχέδιο συμβιβάζεται με την κοινή αγορά κατά το άρθρο 87. Το εν λόγω άρθρο, στο στοιχείο γ της παραγράφου 3, ορίζει ότι δύνανται να θεωρηθούν ότι συμβιβάζονται με την κοινή αγορά οι ενισχύσεις για την προώθηση της αναπτύξεως ορισμένων οικονομικών δραστηριοτήτων ή οικονομικών περιοχών, εφόσον δεν αλλοιώνουν τους όρους των συναλλαγών κατά τρόπο που θα αντέκειτο προς το κοινό συμφέρον. Στην περίπτωση χορήγησης ενισχύσεωνπέρ ορισμένων ορεινών περιοχών προκειμένου να δοθούν κίνητρα στις ξενοδοχειακές επιχειρήσεις ή να εκσυγχρονισθούν οι εγκαταστάσεις ανάβασης, με ποσοστά πολύ μεγαλύτερα (70-80 %) από αυτά που προβλέπει η Συνθήκη του Άμστερνταμ, είναι προφανές ότι οι όροι των συναλλαγών (για την προσφορά τουριστικώνπηρεσιών) αλλοιώνονται εις βάρος άλλων ορεινών ζωνών που λαμβάνουν ενισχύσεις σε ποσοστό 7,5 % για τις μεγάλες επιχειρήσεις ή 15 % για τις ΜΜΕ. Η αλλοίωση των όρων μειώνει σε μεγάλο βαθμό την ανταγωνιστικότητα των περιοχών που τηρούν τους προβλεπόμενους κανόνες για τις κρατικές ενισχύσεις, σε σχέση με τις ζώνες που θα μπορούσαν να μην τους τηρούν.

Μπορεί η Επιτροπή να μας γνωστοποιήσει εάν γνωρίζει ανάλογες καταστάσεις με τις ανωτέρω και ποια είναι η άποψή της επί του θέματος; Δεν νομίζει ότι οι ζώνες που τηρούν τις Συνθήκες όσον αφορά τις ενισχύσεις έχουν απωλέσει ανταγωνιστικότητα και έχουνποστεί ζημία στον ανταγωνισμό τους με ζώνες ή περιοχές που έχουν λάβει ενισχύσεις σε μη προβλεπόμενο και παράνομο βαθμό; Στην περίπτωση αυτή, τι μέτρα προτείνει για να αποκατασταθούν όροι ορθού ανταγωνισμού και ποιες πρωτοβουλίες σκοπεύει να προωθήσει ώστε να επιτρέψει στις ζώνες που έχει τεθεί σε μειονεκτική θέση να ανακτήσουν την απωλεσθείσα ανταγωνιστικότητά τους;

Απάντηση του κ. Monti εξ ονόματος της Επιτροπής

(6 Μαρτίου 2001)

Η Επιτροπή ερευνά, σήμερα, πολλές καταγγελίες σχετικά με κρατικές ενισχύσεις που χορηγήθηκαν σε επιχειρήσεις μηχανικής ανάβασης χειμερινών εγκαταστάσεων. Για παράδειγμα μια καταγγελία κατά των κρατικών ενισχύσεων που χορηγήθηκαν από την επαρχία του Bolzano έδωσε την ευκαιρία, στις 4 Αυγούστου 2000, για έναρξη της διαδικασίας του άρθρου 88 παράγραφος 2 (πρώην άρθρο 93) της Συνθήκης ΕΚ(1).

Η Επιτροπή δεν είναι σε γνώση άλλων ενισχύσεων, πλέον εκείνων που αναφέρθηκαν, που να χορηγήθηκαν σε ξενοδοχειακές επιχειρήσεις ή σεποδομές εγκαταστάσεων μηχανικής ανάβασης χειμερινών εγκαταστάσεων που δεν τηρούσαν τους κοινοτικούς κανόνες κρατικών ενισχύσεων.

Η Επιτροπή παρακαλεί το Αξιότιμο Μέλος του Κοινοβουλίου να της διαβιβάσει όλες τις πληροφορίες που θα της επιτρέψουν να επέμβει το συντομότερο δυνατόν στο σχετικό ή στα σχετικά κράτη μέλη, βάσει του κεφαλαίου III (διαδικασία σχετικά με παράνομες ενισχύσεις) του κανονισμού ΕΚ αριθ. 659/1999 του Συμβουλίου της 22ας Μαρτίου 1999 για τη θέσπιση των λεπτομερών κανόνων εφαρμογής του άρθρου 88 της Συνθήκης ΕΚ(2).

Οι κοινοτικοί κανόνες που εφαρμόζονται στις κρατικές ενισχύσεις προβλέπουν αυστηρώς καθορισμένα ανώτατα όρια των ενισχύσεων: τα ανώτατα όρια των ενισχύσεων για περιφερειακό σκοπό είναι διαφορετικά ανάλογα με το αν αναφέρονται σε περιοχές του άρθρου 87 (πρώην άρθρο 92) παράγραφος 3 στοιχείο α) ή στοιχείο γ) και ανάλογα με το αν οι περιοχές είναι κανονικές, της έσχατης περιφέρειας ή με μικρή πυκνότητα πληθυσμού (βλ. κατευθυντήριες γραμμές που αφορούν τις κρατικές ενισχύσεις για περιφερειακό σκοπό)" τα ανώτατα όρια ενισχύσεων στις μικρές και μεσαίες επιχειρήσεις είναι αντιστοίχως 15 % και 7,5 %. Η τήρηση αυτών των κανόνων εγγυάται τη διατήρηση του ανταγωνισμού μεταξύ επιχειρήσεων που προέρχονται από διαφορετικές περιοχές ή ζώνες.

Όταν η Επιτροπή διαπιστώνει ότι οι κρατικές ενισχύσεις είναι ασυμβίβαστες με τη Συνθήκη ΕΚ, παράνομες ή δεν τηρούν τα καθορισθέντα ανώτατα όρια, τότε η ίδια μπορεί να αποφασίσει, για να επαναφέρει τις συνθήκες του ανταγωνισμού, ότι ένα κράτος μέλος θα πρέπει να λάβει όλα τα απαραίτητα μέτρα για να επανακτήσει την ενίσχυση από τον δικαιούχο της.

(1) ΕΕ C 27 της 27.1.2001.

(2) ΕΕ L 83 της 27.3.1999.